钦定古今图书集成/明伦汇编/人事典/第021卷 > 《图书编》 > 《人身明堂五脏之图说》
## 钦定古今图书集成/明伦汇编/人事典/第021卷 > 《图书编》 > 《人身明堂五脏之图说》

脑者髓之海。诸髓皆属于脑。故“上至脑，下至尾。”髓
则肾主之也。由脊骨中相贯。

膻中名气海，在两乳之间，为气之海也。气所居焉，能
分布阴阳，是气者生之源，命之主，故为人身之父母，
不可损也。

“膈膜”在心肺之下，与脊、肠、腹周回相著，如幕不漏，以
遮蔽浊气，使不上熏于心肺，与脊系“上贯于心，下通
于肾，心肾水火相感，而精气溢泄，乃化血收精之系
也。”

阑门、神阙，津液渗入膀胱，浊秽流入大肠。

### 总言脏之要害

岐伯曰：“藏有要害，不可不察。肝生于左，肺藏于右，心
部于表，肾治于里，脾谓之使，胃谓之市。”〈水谷所归脾味皆入也〉
《鬲肓》之中，上有父母。〈气海为人之父母也〉七节之旁，中有小心。
〈小心谓神灵之舍〉从之有福，逆之有害。